**Zápisnica z Výboru SSS pri SAV konaného dňa 29.9. 2017 v miestnosti C o 15:30 v budove VŠZaSP sv. Alžbety v Bratislave na námestí 1. mája č.1**

**Prítomní:** Rastislav Bednárik, Karol Čukan, Eva Laiferová, Jozef Matulník, Milan Zeman, Martin Fero.

**Ospravedlnení:**, Margita Kollárová, Kamil Kardis, Karol Murdza, Monika Čambalíková

**Program:**

1. Plnenie úloh vyplývajúcich zo zápisnice zo dňa 26. apríla 2017.
2. Uskutočnené akcie sekcií spoločnosti v mesiacoch máj až september a čerpanie pridelenej dotácie.
3. Stav príprav Česko-slovenských sociologických dní (23. 11. 2017, Ostrava).
4. Rôzne.

**Bod č. 1:** plnenie úloh z minulého výboru

Martin overoval spôsob fakturovania služieb za webhosting u dodávateľa služby Webhouse, ktorý v elektronickej komunikácii situáciu objasnil. Pri objednávaní služby, niekoľko rokov dozadu, bola služba dodávaná v akcii, keď pri platbe za webhosting bola cena za registráciu a využívanie domény s koncovkou eu.sk v cene celej služby. Od minulého roka sa potrebné platiť zvlášť za webhosting (79,06 Euro za rok) a zvlášť za registráciu domény (7,20 Euro na rok), tak ako je to bežné aj u iných dodávateľov týchto služieb.

**Bod č. 2:** uskutočnené akcie za mesiace máj až september a čerpanie pridelených prostriedkov

Zatiaľ sa prefinancovali 3 resp. 4 akcie (pričom z 1500 žiadaných prostriedkov sa minulo len 235 Euro) s pomerne malým počtom účastníkov

Pani doc. Alijeva - žiadala podporu SSS jej podujatia a zaradenie do plánu podujatí, žiadala tiež o príspevok na cestovné 70 euro (cestovné + ubytovanie) pre ľudí, ktorí prídu z Čiech. Eva Laiferová nezrealizuje podujatie - môžu sa presunúť peniaze na inú akciu, ktorá bola SAV schválená, cez inú konferenciu sa do preplatiť.

plánované akcie október až december: Laiferová, Kvasničková, Murza, Brutovská, Balogová, Štrbová, Matulník, Kusá, Moravčíková, Kardis, Fero – je zrejmé že na zvyšok roka je naplánované ešte veľké množstvo akcii

Výbor súhlasí, že peniaze, ktoré sa nevyčerpajú sa presúvajú na Ostravu

**Bod č. 3:** príprava Česko-slovenských sociologických dní

Účasť za SSS pri SAV na konferencii „8. československé sociologické dni“ nahlásili piati členovia spoločnosti (pričom členovia výboru sú pozvaní na spoločnú večeru spolu s kolegami z Čiech v predvečer konferencie) Konferenčný poplatok sa neplatí. Zo Slovenska by sa malo na podujatí zúčastniť približne 10 účastníkov.

Účastníci, ktorí vopred nahlásili účasť predsedovi spoločnosti, môžu dostať príspevok na účasť. Keďže cestovné je u každého variabilné, predseda spoločnosti navrhuje príspevok na ubytovanie (máme 80 Euro, ktoré môžu ísť na ubytovanie) a spoločné stretnutie výboru krátko pred podujatím. Je potrebné overiť vyťaženosť hotelov v Ostrave, pričom v prípade záujmu je možné rezervovať ubytovanie ako skupina v jednom z hotelov.

**Bod č. 4:** Rôzne

Výbor ďakuje Matulníkovi za zostavenie zborníka z výročnej konferencie a recenzentom - cca 160 strán

Stav v pokladni k dnešnému dňu: príjmy=490 Euro, zaplatené príspevky na členské=399 Euro, stav=187 Euro

Potom čo si výbor vypočul informáciu o zaplatení členských príspevkov, poveril doc. Bednárika aby oslovili tých čo nezaplatili

Prof. Ondrejkovič – organizuje 26. októbra podujatie, na ktoré žiada 120 Euro, bol vyzvaný aby doplnil ďalšie informácie k organizovanému podujatiu

Ohľadne členského poplatku našej spoločnosti v ISA – bola podaná žiadosť, v ktorej sme žiadali SAV o preplatenie faktúry na zaplatenie členského v ISA. Podľa predbežných informácii (od pána Gálika) by mala byť žiadosť schválená. Okrem toho máme stále nezapletený členský poplatok v ESA – 270 Euro

Nový členovia spoločnosti: Mgr. Michaela Šeďovičová - žiada o prijatie do spoločnosti, žiadosť prijal doc. Bednárik. Výbor hlasovaním schválil jej žiadosť a prijal ju za novú členku spoločnosti. Je potrebné ju informovať o prijatí a o platbe členského príspevku

Následne sa na výbore ešte diskutovalo o tom, že budúci rok bude 100. výročie od vzniku Československa – pričom by bolo vhodné sa dohnúť spolu s českou sociologickou spoločnosťou na spoločnej akcii k výročiu. Možné návrhy môžeme prediskutovať na spoločnom stretnutí výborov v Ostrave a dohodnúť ďalší postup. Predbežne čakáme na ich návrh podujatia a následne sa môžeme k nemu organizačne pripojiť.

Predseda Karol Čukan – navrhuje stretnutie budúceho výboru predbežne na 16.11. 2017 o 16 hodine. Upozorňuje, že bude potrebné v blízkej dobe začať pripravovať výročnú konferenciu a valné zhromaždenie, pričom pripadá do úvahy, buď Bratislava alebo Prešov v termíne približne v druhej polovici Mája, prípadne koniec apríla. Treba zistiť aj medzi ostatnými, či by súhlasili s tým, aby sa konala výročná konferencia na východe Slovenska.

 Zapísal: Martin Fero